Egmond - Kom Red My
UITGEREIK 17 SEPTEMBER 2013
Die tweede single vanaf Egmond se derde album is die dans nommer Kom Red My. Geskryf oor 'n periode van 5 jaar, en byna afgeskryf as 'n 'mors-van-tyd', het Kom Red My skielik in die tweede week van September 2013 sy opwagting gemaak.
"Die eintlike opvolg op Vlieg was veronderstel om die liedjie DJ te wees. Ek het toe al reeds met die musiek video begin en die promosie vir daardie liedjie. Maar toe Kom Red My opdaag in my inbox was die appelkar omtrent omgegooi. Die opname van die liedjie het die van DJ vervang en die single se radio premiere (op Uitsaaines) van 13 September 2013 (boonop Vrydag die 13de!!!) kon nie op 'n beter tyd gebeur het nie."
Die musiek video sluit 'n ensemble cast in vanuit die sprokieswêreld, insluitend 'n heks, 'n zombie en 'n prinses. Laat September is die "Making Of" van Kom Red My op You Tube bekend gestel. Die video se premiere het plaasgevind op die briljante Channel24.co.za op 14 Oktober 2013. Die musiek video het reeds oor 11 000 kykers getrek op You Tube. Die video, wat 2 Duitse vriende bevat, het veroorsaak dat 'n Duitse koerant 'n onderhoud gevoer het met Egmond oor die video en sy jarelange vriendskap met die 2 Duitse ambassadeurs.
In September 2015 word die single onttrek vanaf winkels en nuus word bekend gemaak dat 'n 2015 Remake in November 2015 uitgereik gaan word. Die oorspronklike weergawe is slegs beskikbaar op die Grootste Treffers album, 1 Dosyn en die Deluxe weergawe van die Vuil Wasgoed album.
Die nuwe Kom Red My spog met hierdie nuwe produksie en het ook die oorspronklike musiek video opdateer en vervang in Oktober 2015. Boonop spog die digitale single ook met 'n "Live" weergawe en 'n "Vocal Up Remix" tesame met die 2015 Remake wat op 11.11.2015 uitgereik was, presies 4 jaar na die lead single Vlieg vanaf die Vuil Wasgoed EP uitgereik is. Die nuwe weergawe is volgens Egmond weggelaat vanaf die Deluxe weergawe van Vuil Wasgoed omdat dit gebêre is vir insluiting op die Nog Vuil Wasgoed album.
Die tong-in-die-kies klets program, die Van Coke Show, met aanbieder Francois Van Coke, het 'n gedeelte van die musiek video gespeel ten tyde van die eerste episode van die program op KykNet in vroeg Oktober 2018 waar die paneel moes raai wat die volgende lirieke gaan wees, met skreeusnaakse antwoorde en kommentaar.